19 снежня 2012 года ў Маскве пройдзе саміт АДКБ, на якім будуць абмяркоўвацца пытанні аптымізацыі дзейнасці Арганізацыі ў свеце новых выклікаў для рэгіянальнай бяспекі. Плануецца, што, акрамя іншых, падчас саміта будуць разглядацца пытанні ўдасканалення ваеннага супрацоўніцтва (стварэнне калектыўных войскаў АДКБ, стварэнне сіл спецыяльных аперацый АДКБ, стварэнне авіяцыйнага кампанента для падтрымкі ваенных і міратворчых аперацый); стварэнне сістэмы калектыўнага рэагавання на тэхнагенныя катастрофы і надзвычайныя сітуацыі; удасканаленне сістэмы крызіснага рэагавання (стварэнне адзінага цэнтра крызіснага рэагавання АДКБ).